Komission asetus (EY) N:o 1251/97, annettu 30 päivänä kesäkuuta 1997, tietyistä maista peräisin olevien tiettyjen vilja-alan tuotteiden tuontia koskevista yksityiskohtaisista säännöistä annettujen asetusten (EY) N:o 1710/95, (EY) N:o 1711/95 ja (EY) N:o 1905/95 muuttamisesta



Virallinen lehti nro L 173 , 01/07/1997 s. 0094 - 0095



KOMISSION ASETUS (EY) N:o 1251/97, annettu 30 päivänä kesäkuuta 1997, tietyistä maista peräisin olevien tiettyjen vilja-alan tuotteiden tuontia koskevista yksityiskohtaisista säännöistä annettujen asetusten (EY) N:o 1710/95, (EY) N:o 1711/95 ja (EY) N:o 1905/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten neuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista 22 päivänä joulukuuta 1994 annetun neuvoston asetuksen (EY) N:o 3290/94 (1), sellaisena kuin se on viimeksi muutettuna asetuksella (EY) N:o 1161/97 (2), ja erityisesti sen 3 artiklan 1 kohdan, sekä katsoo, että Algeriasta, Egyptistä, Marokosta ja Tunisiasta peräisin olevien leseiden, lesejauhojen ja muiden tiettyjen viljojen seulomisessa, jauhamisessa tai muussa käsittelyssä syntyneiden jätetuotteiden erityisten tuontijärjestelmien mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi annetussa komission asetuksessa (EY) N:o 1710/95 (3), sellaisena kuin se on muutettuna asetuksella (EY) N:o 1214/96 (4), vahvistetaan siirtymätoimenpiteet 30 päivään heinäkuuta 1997 asti, Marokosta peräisin olevan durumvehnän erityisen tuontijärjestelmän mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi annetussa komission asetuksessa (EY) N:o 1711/95 (5), sellaisena kuin se on muutettuna asetuksella (EY) N:o 1214/96, vahvistetaan siirtymätoimenpiteet 30 päivään heinäkuuta 1997 asti, Turkista peräisin olevan durumvehnän, kanarianhelven, rukiin ja maltaiden erityisten tuontijärjestelmien mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen täytäntöön panemiseksi annetussa komission asetuksessa 1905/95 (6), sellaisena kuin se on muutettuna asetuksella (EY) N:o 1214/96, vahvistetaan siirtymätoimenpiteet 30 päivään heinäkuuta 1997 asti, siirtymätoimenpiteiden toteuttamiseksi tarkoitettua aikaa on pidennetty asetuksessa (EY) N:o 1161/97 30 päivään kesäkuuta 1998; sillä välin kun neuvosto hyväksyy lopulliset toimenpiteet, on tarpeen jatkaa asetuksessa (EY) N:o 1710/95, (EY) N:o 1711/95 ja (EY) N:o 1905/95 säädettyjen toimenpiteiden voimassaoloaikaa 30 päivään kesäkuuta 1998, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetus (EY) N:o 1710/95 seuraavasti: - 1 artiklassa päivämäärä "30 päivän kesäkuuta 1997" päivämäärällä "30 päivän kesäkuuta 1998". - 4 artiklan toisessa alakohdassa päivämäärä "30 päivään kesäkuuta 1997" päivämäärällä "30 päivään kesäkuuta 1998". 2. Korvataan asetus (EY) N:o 1711/95 seuraavasti: - 1 artiklassa päivämäärä "30 päivään kesäkuuta 1997" päivämäärällä "30 päivään kesäkuuta 1998". - 3 artiklan toisessa alakohdassa päivämäärä "30 päivään kesäkuuta 1997" päivämäärällä "30 päivään kesäkuuta 1998". 3. Korvataan asetus (EY) N:o 1905/95 seuraavasti: - 1 artiklassa päivämäärä "30 päivän kesäkuuta 1997" päivämäärällä "30 päivän kesäkuuta 1998". - 5 artiklan toisessa alakohdassa päivämäärä "30 päivään kesäkuuta 1997" päivämäärällä "30 päivään kesäkuuta 1998". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 169, 27.6.1997, s. 1 (3) EYVL N:o L 163, 14.7.1995, s. 1 (4) EYVL N:o L 161, 29.6.1996, s. 46 (5) EYVL N:o L 163, 14.7.1995, s. 3 (6) EYVL N:o L 182, 2.8.1995, s. 7